CELEX: 22021D2218
Language: sk
Date: 2021-10-07 00:00:00
Title: Rozhodnutie Výboru pre obchod zriadeného Dočasnou dohodou o partnerstve medzi Európskym spoločenstvom na jednej strane a tichomorskými štátmi na druhej strane č. 2/2021 zo 7. októbra 2021, ktorým sa mení uvedená dohoda s cieľom zohľadniť pristúpenie Samojského nezávislého štátu a Šalamúnových ostrovov [2021/2218]

14.12.2021   
               
               
                  SK
               
               
                  Úradný vestník Európskej únie
               
               
                  L 447/20
               
            
         ROZHODNUTIE VÝBORU PRE OBCHOD ZRIADENÉHO DOČASNOU DOHODOU O PARTNERSTVE MEDZI EURÓPSKYM SPOLOČENSTVOM NA JEDNEJ STRANE A TICHOMORSKÝMI ŠTÁTMI NA DRUHEJ STRANE č. 2/2021
         zo 7. októbra 2021,
         ktorým sa mení uvedená dohoda s cieľom zohľadniť pristúpenie Samojského nezávislého štátu a Šalamúnových ostrovov [2021/2218]
         VÝBOR PRE OBCHOD,
         so zreteľom na Dočasnú dohodu o partnerstve medzi Európskym spoločenstvom na jednej strane a tichomorskými štátmi na druhej strane (1) (ďalej len „dohoda“), ktorá bola podpísaná v Londýne 30. júla 2009, a najmä na jej články 13 a 68,
         keďže:
         
                     (1)
                  
                  
                     Samojský nezávislý štát (ďalej len „Samoa“) 5. februára 2018 a Šalamúnove ostrovy 4. júna 2018 predložili zmluvným stranám žiadosti o pristúpenie spolu s ponukami na prístup na trh v súlade s článkom XXIV dohody GATT 1994. Samoa pristúpila k dohode 21. decembra 2018 a predbežne ju vykonáva od 31. decembra 2018 a Šalamúnove ostrovy k dohode pristúpili 7. mája 2020 a predbežne ju vykonávajú od 17. mája 2020.
                  
               
                     (2)
                  
                  
                     V článku 68 dohody sa stanovuje, že Výbor pre obchod sa má zaoberať všetkými záležitosťami, ktoré sú nevyhnutné na vykonávanie tejto dohody.
                  
               
                     (3)
                  
                  
                     Výbor pre obchod na svojom siedmom zasadnutí konanom 3. až 4. októbra 2019 prijal odporúčanie pre zmluvné strany, v ktorom im okrem iného odporúča zmeniť dohodu s cieľom zohľadniť pristúpenie Samoy a budúce pristúpenia ďalších tichomorských ostrovných štátov.
                  
               
                     (4)
                  
                  
                     Je potrebné zmeniť prílohu II k dohode s cieľom doplniť ponuky Samoy a Šalamúnových ostrovov na prístup na trh do uvedenej prílohy.
                  
               
                     (5)
                  
                  
                     V článku 13 dohody sa stanovuje, že Výbor pre obchod môže na základe dohody meniť prílohu II spôsobom, aký uzná za vhodný,
                  
               PRIJAL TOTO ROZHODNUTIE:
         
            Článok 1
            Do prílohy II k dohode sa dopĺňa znenie odsúhlasených ponúk Samojského nezávislého štátu a Šalamúnových ostrovov na prístup na trh uvedené v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli, Port Moresby, Suve, Apii a Honiare 7. októbra 2021
            
               Za Výbor EÚ a tichomorských štátov pre obchod
            
            
               
                  v mene Únie
               
               Cristina MIRANDA GOZALVEZ
            
            
               
                  v mene tichomorských štátov
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  Ú. v. L 272, 16.10.2009, s. 2.
      
      
         
            PRÍLOHA
            CLÁ UPLATNITEĽNÉ NA DOVOZ DO SAMOJSKÉHO NEZÁVISLÉHO ŠTÁTU (Ú. v. EÚ L 333, 28.12.2018, s. 3)
            https://eur-lex.europa.eu/legal-content/SK/TXT/PDF/?uri=CELEX:32018D1908&from=SK
            CLÁ UPLATNITEĽNÉ NA DOVOZ NA ŠALAMÚNOVE OSTROVY (Ú. v. EÚ L 85, 20.3.2020, s. 3)
            https://eur-lex.europa.eu/legal-content/SK/TXT/PDF/?uri=CELEX:32020D0409&from=SK